
	ΠΑΝΕΛΛΗΝΙΑ ΟΜΟΣΠΟΝΔΙΑ ΑΠΟΣΤΡΑΤΩΝ ΣΤΡΑΤΙΩΤΙΚΩΝ 
(Π.ΟΜ.Α.Σ.)
Αναγνωρισμένο σωματείο με την υπ΄ αριθ. 11/2023 Διάταξη του Ειρηνοδικείου Καλλιθέας, 


καταχωρημένο στα βιβλία σωματείων του Πρωτοδικείου Αθηνών με αριθμό μητρώου 883
email: pomas.omospondia@gmail.com



ΑΝΑΚΟΙΝΩΣΗ - ΚΑΛΕΣΜΑ
Συναδέλφισσες και συνάδελφοι, απόστρατοι των Ενόπλων Δυνάμεων.
Δισεκατομμύρια ευρώ θα αρπάξουν οι κυβερνήσεις των χωρών-μελών της ΕΕ από τους λαούς της Ευρώπης για την οικονομία της, που μεταστράφηκε σε «πολεμική». Θα λεηλατήσουν τα ασφαλιστικά μας ταμεία. Δισεκατομμύρια ευρώ από τον μόχθο του Ελληνικού λαού, από όλες και όλους μας, θα κατευθυνθούν στην «πολεμική βιομηχανία». Στην αγορά οπλικών συστημάτων για την ενίσχυση των πολεμοκάπηλων ιμπεριαλιστικών σχεδίων ΝΑΤΟ και ΕΕ και όχι για την αμυντική θωράκιση της χώρας μας. Οπλικά συστήματα που θα χρησιμοποιηθούν στα πεδία των πολεμικών συγκρούσεων που ήδη εξελίσσονται ή προετοιμάζονται. Για να σφαγιάζονται οι λαοί, με τους οποίους ο Ελληνικός λαός τίποτα δεν έχει να χωρίσει. Τα χρήματα αυτά θα τα στερηθεί ο λαός μας από την υγεία του, την παιδεία του, τους μισθούς και τις συντάξεις μας. 
Η χώρα μας μετατρέπεται σε ένα απέραντο πολεμικό ορμητήριο. Λιμάνια, αεροδρόμια, σιδηροδρομικό και οδικό δίκτυο, στρατόπεδα και υποδομές, παραχωρούνται για τις ανάγκες ευρωΝΑΤΟϊκών στρατευμάτων και σχεδιασμών. 
Για όλα αυτά που θέτουν σε κίνδυνο τις ζωές μας, τις ζωές των παιδιών μας και όλου του λαού μας και μας καθιστούν στόχο αντιποίνων, οφείλουμε, πρέπει και μπορούμε να αντιδράσουμε.
Η Ελληνική Επιτροπή για τη Διεθνή Ύφεση και Ειρήνη (ΕΕΔΥΕ) καλεί τον λαό μας σε μαζική συμμετοχή στις εκδηλώσεις που διοργανώνει στις 17 και 18 Μάη 2025 σε όλη την Ελλάδα, στο πλαίσιο ενός Πανελλαδικού διημέρου αντιιμπεριαλιστικής δράσης.
Μαζί με τον λαό, απαιτούμε:
· Καμιά αποστολή των Ελληνικών Ενόπλων Δυνάμεων εκτός συνόρων. 
· Να κλείσουν οι αμερικανοΝΑΤΟικές βάσεις. 

· Καμιά αλλαγή των συνόρων και των συνθηκών που τα καθορίζουν. 

· Όχι στους ΝΑΤΟϊκούς πολεμικούς εξοπλισμούς. 

· Αλληλεγγύη στους μετανάστες και τους πρόσφυγες, τους ξεριζωμένους. 

· Να τερματιστεί η ισραηλινή σφαγή και κατοχή στα παλαιστινιακά εδάφη.

· Λευτεριά στην Παλαιστίνη.

Όλοι στη Μαραθώνια Πορεία Ειρήνης στην Αττική (αφετηρία 08.00΄ από τον Τύμβο του Μαραθώνα και τερματισμός στο Υπουργείο Εθνικής Άμυνας τη 16.30΄). 
Όλοι στις αντιιμπεριαλιστικές και αντιπολεμικές κινητοποιήσεις σε όλη τη χώρα.
 Καλλιθέα, 13 Μάη 2025
Για το Διοικητικό Συμβούλιο

